

**Жарма ауданы Суықбұлақ кентінің көшелерін қайта атау туралы**

Шығыс Қазақстан облысы Жарма аудандық Суықбұлақ кенті әкімінің 2021 жылғы 18 наурыздағы № 2 шешімі. Шығыс Қазақстан облысының Әділет департаментінде 2021 жылғы 29 наурызда № 8475 болып тіркелді

      ЗҚАИ-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабының 4) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35 бабының 2 тармағына сәйкес, Суықбұлақ кенті тұрғындарының пікірін ескере отырып, 2020 жылғы 28 желтоқсандағы облыстық ономастика комиссиясының қорытындысы негізінде, Жарма ауданы Суықбұлақ кентінің әкімі ШЕШІМ ҚАБЫЛДАДЫ:

      1. Жарма ауданы Суықбұлақ кентінің келесі көшелері:

      "Береговая" көшесін – "Абылай хан" көшесі;

      "Ворошилова" көшесін – "Дінмұхамед Қонаев" көшесі;

      "Комсомольская" көшесін – "Шаңырақ" көшесі;

      "Линейная" көшесін – "Теміржолшылар" көшесі;

      "Мира" көшесін – "Кенесары хан" көшесі;

      "Центральная" көшесін – "Достық" көшесі;

      "Школьная" көшесін – "Ыбырай Алтынсарин" көшесі;

      "Юбилейная" көшесін – "Рахымжан Қошқарбаев" көшелері болып қайта аталсын.

      2. "Жарма ауданы Суықбұлақ кенті әкімінің аппараты" мемлекеттік мекемесі Қазақстан Республикасының заңнамалық актілерінде белгіленген тәртіпте:

      1) осы шешімнің аумақтық әділет органында мемлекеттік тіркелуін;

      2) осы шешімінің мемлекеттік тіркелген күнінен бастап күнтізбелік он күн ішінде оның көшірмесін Жарма ауданының аумағында таратылатын мерзімді баспа басылымдарында ресми жариялауға жолданылуын;

      3) ресми жарияланғаннан кейін осы шешімді Жарма ауданы әкімінің интернет-ресурсына орналастыруын қамтамасыз етсін.

      3. Осы шешімнің орындалуына бақылау жасауды өзіме қалдырамын.

      4. Осы шешім оның алғашқы ресми жарияланған күнінен кейін күнтізбелік он күн өткенсоң қолданысқа енгізіледі.

|  |  |
| --- | --- |
| *Суықбұлақ кентінің әкімі* | *А. Юсупов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК